
Ungvár város vendéglátó-egységeinek turisztikai szempontú elemzése

Kulcsszavak: Ungvár; Kárpátalja; turizmus; turisztikai látnivalók; vendéglátó-egységek
Munkámban Ungvár-város vendéglátó-egységeinek turisztikai szempontú elemzésével foglalkoztam, melyet az ágazatban dolgozó személyekkel kitöltetett kérdőívek segítségével igyekeztem megvizsgálni. Dolgozatom elkészítése során primer és szekunder kutatási módszereket alkalmaztam. A kutatásom első, illetve második fejezetében nagy szerepet fordítottam a szekunder források felkutatására, ami az adott témakörhöz tartozó szakirodalom összegyűjtését és értelmezését, továbbá feldolgozását jelentette. A primer kutatási módszeren belül előre összeállított kérdőívet használtam, amelynek kitöltetését offline formában valósítottam meg. A válaszok feldolgozását követően megtudtunk több dolgot, többek között azt, hogy milyen jellegű az adott vendéglátóhely ételkínálata. Ezután, fény derült arra is, hogy hányféle ételt/terméket kínál a vendégek részére az adott vendéglátó-egység. Továbbá, megtudtuk, hogy hogyan népszerűsítik/reklámozzák a vendéglátóhelyet, illetve, milyen fizetési módok állnak a vendégek rendelkezésére. Választ kaptunk arra is, hogy egy 1-5-ig terjedő skálán milyen téren lenne a legnagyobb szükség segítségre a vendéglátó-egység fejlesztése területén, felszerelés/berendezés korszerűsítésében, marketingben/reklámozásban, szennyvíz és hulladékkezelés terén, új szolgáltatás bevezetéséhez szükséges eszközök, programszervezésben. Az eredményekből azt a következtetést vontuk le, hogy a reklámozásban, marketingben lenne a legnagyobb szükség segítségre. Számomra ez a munka nagyon érdekes volt, azonban kihívásokkal teli, hiszen számos vendéglátóhely negatívan fogta fel a kutatást, nem voltak segítőkészek. A kutatás gyakorlati, illetve elméleti része is érdekelt, mert azzal tudtam foglalkozni a munka megírása során, ami tényleg érdekelt. Remélem, hogy a közeljövőben is dolgozhatok még ebben a témakörben.



